Author: Peter
Last saved by: Viera Kišová
Company: urad

Predkladacia správa

Vláda Slovenskej republiky svojim uznesením č. 1077 zo dňa 12. decembra 2007 uložila ministrom a predsedom ostatných ústredných orgánov štátnej správy SR polročne informovať o postupe ministerstiev a ostatných ústredných orgánov štátnej správy SR podľa bodov A.1, A.2 a A.3 tohto uznesenia.

Pre podpredsedu vlády a ministra školstva Slovenskej republiky vyplynula z uvedeného uznesenia úloha polročne informovať vládu o postupe Ministerstva školstva Slovenskej republiky podľa zákona NR SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva.

Predložený materiál má informatívny charakter.